Diari Oficial de la Generalitat Valenciana


Sumari del DOGV 3780, del 27-06-2000 (2000/5041)

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda del conveni d'assistència sanitària derivada d'accidents de trànsit per al 2000 en l'àmbit de la sanitat pública de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/5041


Data del document
:   08-06-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * assegurança d'accidents
    * cooperació administrativa
    * terapèutica
    * accident de transport

RESOLUCIÓ de 8 de juny de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda del conveni d'assistència sanitària derivada d'accidents de trànsit per al 2000 en l'àmbit de la sanitat pública de la Generalitat Valenciana. [2000/M5041]
  
Subscrita, després de la tramitació reglamentària, entre la Conselleria de Sanitat de la Generalitat Valenciana, el Consorci de Compensació d'Assegurances i la Unión Española de Entidades Aseguradoras y Reaseguradoras, UNESPA, el 3 de maig de 2000, una addenda del conveni d'assistència sanitària derivada d'accidents de trànsit per al 2000 en l'àmbit de la sanitat pública de la Generalitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0404/2000, i que figura com a annex d'aquesta resolució.
  
València, 8 de juny de 2000.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Addenda del conveni d'assistència sanitària derivada d'accidents de trànsit per al 2000 en l'àmbit de la sanitat pública de la Generalitat Valenciana
  
València, 3 de maig de 2000
  
Reunits
  
El senyor José Emilio Cervera Cardona, com a conseller de Sanitat de la Generalitat Valenciana, segons el disposen els articles 35 i 21 de la Llei de la Generalitat Valenciana 5/1983, de 30 de desembre, de Govern Valencià, modificada per la Llei 6/1995, de 3 d'abril, de la Generalitat Valenciana.
  
El senyor conseller figura especialment facultat per a la signatura de la present addenda per l'Acord del Govern Valencià de data 17 d'abril de 2000, segons que estableix l'article 54.bis del Text Refós de la Llei de la Hisenda Pública de la Generalitat Valenciana.
  
El senyor Alejandro Izuzquiza Ibáñez de Aldecoa, en representació del Consorci de Compensació d'Assegurances, com a director d'operacions, que té atribuïdes les facultats segons l'escriptura de revocació i atorgament de poders número 287 del notari de Madrid senyor Luis Nuñez Boluda.
  
El senyor Jaime Varela Uña, en representació de la Unión Española de Entidades Aseguradoras y Reaseguradoras, UNESPA, com a president de la comissió tècnica d'assegurances d'automòbils, facultat per delegació de data 3 de gener del 2000, segons el que disposa l'article 26 dels estatuts d'UNESPA.
  
Manifesten
  
Primer
  
Amb data 1 de gener de 1999 es va signar un conveni entre el Consorci de Compensació d'Assegurances, la Generalitat Valenciana i UNESPA, pel qual es regulava l'assistència sanitària derivada d'accidents de trànsit en l'àmbit de la sanitat pública.
  
Segon
  
Aquest conveni ha sigut prorrogat per a l'exercici 2000 amb les modificacions següents contingudes en aquest document i que s'estableixen en les següents clàusules.
  
Clàusules
  
Primera
  
Es modifica la lletra a) de l'estipulació cinquena, en relació a l'import del mòdul fix que s'hi establia i que queda fixat en 123.000 (cent vint-i-tres mil) pessetes.
  
Segona
  
Es modifica l'estipulació catorze, que queda redactada de la manera següent:
  
«Les entitats asseguradores adherides renuncien a la reclamació de les quantitats abonades segons les clàusules d'aquest conveni, malgrat que el conjunt de companyies i mutualitats asseguradores representades per UNESPA i el Consorci de Compensació d'Assegurances establiran els mecanismes de compensació adients, reservant-se el dret de reclamació contra qualsevol persona física o jurídica que no forme part d'aquest conveni.»
  
I, perquè conste, signen les parts la present addenda, en quíntuple exemplar i a un sol efecte, al lloc i en la data dalt indicats.
  
Per la Conselleria de Sanitat
  
José Emilio Cervera Cardona
  
Pel Consorci de Compensació d'Assegurances
  
Alejandro Izuzquiza Ibáñez de Aldecoa
  
Per la Unión Española de Entidades Aseguradoras y Reaseguradoras, UNESPA